95-oji Oskarų teikimo ceremonija
95-oji Oskarų teikimo ceremonija (angl. 95th Academy Awards) – Kino meno ir mokslo akademijos (AMPAS) surengta ceremonija, kuri įvyko 2023 m. kovo 12 d. „Dolby“ teatre Holivude, Los Andžele. Iškilmingo renginio metu AMPAS įteikė Akademijos apdovanojimus (paprastai vadinamus „Oskarais“) 23 kategorijose už 2022 m. išleistus filmus. Komikas Jimmy Kimmel vedė šou trečią kartą, po 89-osios ceremonijos 2017 m. ir 90-osios ceremonijos 2018 m. Filmas „Viskas iškart ir visur“ pelnė septynis apdovanojimus, įskaitant geriausio filmo apdovanojimą. Tarp kitų nugalėtojų – „Vakarų fronte nieko naujo“ su keturiais apdovanojimais, „Banginis“ su dviem, „Įsikūnijimas. Vandens kelias“, „Juodoji pantera: Vakanda amžiams“, „Berniukas, kurmis, lapė ir arklys“, „Dramblių užkalbėtojai“, „Pinokis“, „Airiškas atsisveikinimas“, „Navalnas“, „RRR“, „Asas Maverikas“ ir „Moterys kalba“ su vienu. Transliaciją Jungtinėse Amerikos Valstijose stebėjo 18,75 mln. žiūrovų